open-index/open-wikipedia-markdown huggingface dataset:
Timo Sutinen

**Timo Sutinen** (s. 3. huhtikuuta 1949 Tampere) on suomalainen entinen jääkiekkoilija. Hänen pelipaikkansa oli hyökkääjä. 

Sutinen aloitti uransa KooVeessä, jossa voitti heti ensimmäisellä kaudellaan Suomen mestaruuden keväällä 1968. Kahden KooVeen kauden jälkeen Sutinen siirtyi kuudeksi vuodeksi Jokereihin, jossa voitti uransa toisen Suomen mestaruuden. Jokereista hän lähti vuonna 1975 liigaan nousseeseen FoPS:aan, jossa pelasi seuraavat kolme vuotta. Viimeinen kausista meni I-divisioonassa. Seuraavat kolme vuotta meni Saksassa. Suomeen hän palasi vielä FoPS:aan I-divisioonaan. Suomen pääsarjassa Sutinen pelasi yhteensä 251 ottelua tehoin 152+180.

A-maajoukkueessa Sutinen pelasi tasan 100 ottelua. Näissä kertyi saldo 20+22. MM-kisaedustuksia hänelle tuli neljä. Sutinen on Jorma Valtosen ohella ainoa pelaaja, joka on valittu forssalaisseurasta arvoturnaukseen.

Toukokuussa 2008 Forssan Lehdelle antamassaan haastattelussa Sutinen kertoi Berliinin vuosinaan käyttäneensä efedriiniä. Sutisen mukaan sen käyttö oli yleistä.

## Saavutukset ja palkinnot
* 2 Suomen mestaruutta (1968, 1973)
* 1 SM-hopea
* SM-sarjan paras pistemies (1974, 1975)
* SM-sarjan syöttöpörssin voittaja (1973, 1974)
* Valinta SM-sarjan All Stars -joukkueeseen (1973)
* Suomen Jääkiekkoleijona #81

## Lähteet
* 
* Sutisen tiedot Jääkiekkomuseon sivulla
* 

### Viitteet
ISM-taajuusalue

**ISM-radiotaajuudet** (ISM&nbsp;<&nbsp;) on joukko radiotaajuusalueita, jotka on varattu muiden sähkölaitteiden (ISM-laitteet) kuin varsinaisten radiolaitteiden käyttöön. ISM-laitteet saavat synnyttää ympäristöön radioaaltoja vain niille varatuilla taajuusalueilla ja määritellyillä ehdoilla.

## ISM-taajuusalueet
**Kansainvälisesti** radiotaajuusalueita hallinnoiva Kansainvälinen televiestintäliitto (ITU) () on määritellyt taajuusalueita, joita voidaan kansallisesti tähän tarkoitukseen osoittaa, sekä taajuuksia, joita ei tarvitse kansallisesti erikseen määritellä. Taajuudet on määritelty kansainvälisessä taajuusvaraustaulukossa (); (engl. pdf.zip 72,15&nbsp;Mt). Määrittelyssä on alueellisia eroja. Taajuuksien käyttö ei vaadi erillistä lupaa. Muutama maa ei salli kaikkia ISM-taajuuksia.

**Suomessa** ITU-taajuusalueet määrittää Liikenne- ja viestintävirasto radiotaajuusmääräyksen liitteenä olevassa taajuusjakotaulukossa (pdf, 2,23 Mt).

## ISM-laite

**ISM-laitteet** ovat muita radioaaltoja tuottamaan tarkoitettuja teollisen, tieteellisen, lääkinnällisen tai vastaavan käyttötarkoituksen sähkölaitetta kuin varsinaisia radiolaitteita (ISM; <&nbsp;; ).

ISM-laitteita on esimerkiksi suurtaajuuskuumentimet ja UKW- eli Diatermia-hoitolaitteet. Käytännössä yleisin ISM-taajuusalueilla tähän tapaan toimiva laite on kotikäytössäkin tavallinen mikroaaltouuni, jonka lämmitysteho perustuu 2,4&nbsp;GHz:n mikroaaltoihin. 

Lupavapauden vuoksi ISM-taajuuksia käytetään paljon myös langattomaan tietoliikennekäyttöön. Tällöin näiden laitteiden on selvittävä muiden samalla taajuudella toimivien laitteiden &ndash; myös suuritehoisten teollisuuslaitteiden &ndash; aiheuttamista häiriöistä. Yleisiä ISM-taajuuksilla toimivia lyhyen kantaman tietoliikennelaitteita ovat mm Bluetooth- ja WLAN-laitteet. Tässä käytössä lähettimen teho ja antennin suuntaavuus valitaan niin, ettei säteilyteho ylitä säädösten määrityksiä.

## ISM-taajuusalueet
ITU:n taajuussääntelysuosituksen () määrittelemät ISM-taajuusalueet ovat seuraavat:

## Lähteet

## Aiheesta muualla
* Säädöskokoelma (Finlex): 20.4.2021 TRAFICOM/96772/03.04
Koskenkorvan Urheilijat

**Koskenkorvan Urheilijat** (**KoU, Koskenkorva,** ”**Kossu**”), viralliselta nimeltään Koskenkorvan Urheilijat r.y., on vuonna 1945 perustettu urheilun yleisseura Ilmajoen Koskenkorvan kylästä. Seuralla on urheilutoimintaa nykyään pesäpallossa ja yleisurheilussa, minkä lisäksi seuran nimissä järjestetään myös bingoa.

## Historia
Koskenkorvan Urheilijat r.y. perustettiin 24. helmikuuta 1945 Ilmajoella. Yhdistysrekisteriin Koskenkorvan Urheilijat on kirjattu 25. kesäkuuta 1945.

## Organisaatio
Koskenkorvan Urheilijoiden toiminnasta vastaa Koskenkorvan Urheilijat (KoU) ry. Seuran puheenjohtajana toimii Jani Karvonen

### Seuran johtokunta 2017
* Puheenjohtaja: Jani Karvonen
* Aila Alanko
* Kyösti Antila
* Jyrki-Pekka Hautamäki
* Markku Koskela
* Aki Kuusisto
* Leena Latvala
* Pentti Luhtala
* Riikka Mänty
* Kaija Palomäki
* Jarkko Salovaara
* Timo Tuominen
* Hannu Ulkuniemi

## Tunnukset

### Logot

Tiedosto:Koskenkorvan Urheilijat logo alkuperainen.svg | Koskenkorvan Urheilijoiden alkuperäinen logo
Tiedosto:Koskenkorvan Urheilijat logo to 1997.png | Koskenkorvan Urheilijoiden pesäpallojaoston logo vuoteen 1997 asti.
Tiedosto:Koskenkorvan Urheilijat logo.svg|Koskenkorvan Urheilijoiden logo vuosina 1998-2016
Tiedosto:Koskenkorvan Urheilijat logo 2017.svg|Koskenkorvan Urheilijoiden logo vuodesta 2017 -


## Lähteet

## Aiheesta muualla

* Koskenkorvan Urheilijoiden verkkosivut
Jevgeni Zimin

**Jevgeni Vladimirovitš Zimin** (, 6. elokuuta 1947 Moskova, Venäjän SFNT – 28. joulukuuta 2018) oli Neuvostoliittoa edustanut jääkiekkoilija, olympiavoittaja, maailman- ja euroopanmestari.

Zimin oli pelipaikaltaan oikea hyökkääjä. Hän pelasi 71 maaottelua tehden 27 maalia Neuvostoliiton maajoukkueessa vuosina 1965–1972. Neuvostoliiton mestaruussarjassa Zimin pelasi 315 liigaottelua ja teki 185 maalia. Hän pelasi pääasiassa Moskovan Spartakissa. Zimin työskenteli kuolemansa aikaan kykyjenetsijänä NHL-joukkue Philadelphia Flyersissa. Hän kuoli 71-vuotiaana 28. joulukuuta 2018.

## Saavutuksia
* Olympiakultaa 1968 ja 1972
* Maailmanmestaruus 1969 ja 1971
* Summit Series -otteluissa Kanadaa vastaan 1972
* Neuvostoliiton urheilumestarin arvonimi 1968

## Lähteet
* Yevgeny Zimin Bio, Stats, and Results Olympics at Sports-Reference.com 

### Viitteet
Istukas

**Istukas** on kaksivuotinen juurikasvi, joka on ehtinyt kasvaa yhden kesän. Se säilytetään talven yli lievästi listittynä tai listimättömänä, minkä jälkeen se keväällä istutetaan siemensatoa varten.

Suomessa käytetään istukkaita kelta- ja punasipulin kasvatuksessa, koska ne tarvitsevat pitkän kasvukauden.

Myös istutuksissa käytettäviä nuoria kaloja kutsutaan istukkaiksi.

## Lähteet

## Aiheesta muualla
* 43 tulosta haulle 'istukas' *Finto*
Göran Stubb

**Göran Stubb** (s. 10. maaliskuuta 1935 Käkisalmi) on suomalainen jääkiekkovaikuttaja, joka tunnetaan etenkin HIFK:n johtotehtävistään 1960–1970-luvuilla. Stubb teki myös merkittävän uran jääkiekon kansainvälisellä tasolla toimiessaan neljäkymmentä vuotta NHL:n kykyjenetsijänä Euroopassa. Stubb on IIHF Hall of Famen jäsen ja jääkiekkoleijona.

Toinen hänen pojistaan on tasavallan presidentti Alexander Stubb. 1. maaliskuuta 2024 Göran Stubbista tuli Suomen historian toinen isä, joka näki lapsensa nousevan tasavallan presidentiksi (ensimmäinen oli Evald Relander).

## Elämäkerta

Stubbin vanhemmat Volmar Stubb (1898–1950) ja Marita Breitenstein (1911–1999) olivat syntyneet Viipurissa. Stubbilla on kaksi sisarusta: veli Holger Stubb ja sisko Ulla Stubb.

Stubb syntyi Karjalankannaksen Käkisalmella vuonna 1935, josta perhe muutti Helsinkiin talvisodan alla vuonna 1939, kun Stubbin isä sai kamreerin töitä Arabian tehtaalta.

Stubb oli merkittävä taustatekijä HIFK:n nousuun Suomen jääkiekkoilun huipulle 1960-luvulla. Häntä kutsutaankin seuran "suuruuden luojaksi". Stubb tuli HIFK:n jääkiekkojaoston johtoon vuonna 1961 helsinkiläiskiekkoilun alennustilassa. Stubb johti HIFK:n kolmeen suomenmestaruuteen sekä vuoden 1970 Ahearne Cup-mestaruuteen. Hän hankki NHL-tähti Carl Brewerin Helsinkiin kaudeksi 1968–1969. Stubb oli joukkueen jääkiekkojaoston puheenjohtaja aina vuoteen 1977.

HIFK-uran jälkeen Stubb toimi Suomen Jääkiekkoliiton toimitusjohtajana 1977–1984. Stubb oli vuoden 1982 MM-kotikisojen pääsihteeri. Heinäkuuhun 2023, neljänkymmenen vuoden ajan, Stubb toimi NHL Central Scoutingin Euroopan-toimiston johtajana. Stubb on lisäksi kirjoittanut kolumneja *[[Hufvudstadsbladet]]iin*.

Suomen Jääkiekkomuseo on aateloinut Stubbin Suomen Jääkiekkoleijonaksi numerolla 82 vuonna 1991, ja Kansainvälinen Jääkiekkoliitto on valinnut Stubbin Kansainvälisen kuuluisuuksien gallerian jäseneksi vuonna 2000.

Stubb suhtautuu HIFK:n toimintaan 1990-luvulla ja 2000-luvun alussa kielteisesti eikä ole edelleenkään sopinut kiistojansa Frank Mobergin kanssa; "Morjestan Frankia, mutta sen enempää minulla ei ole hänelle sanottavaa". Nykyisen HIFK-johdon kanssa Stubbilla on hänen mukaansa hyvät välit.

## Yksityiselämä
Göran Stubb meni vuonna 1966 naimisiin Christel Setälän (1943–2008) kanssa. Heidän poikiaan ovat tasavallan presidentti Alexander Stubb ja IT-alalla toiminut Nicolas Stubb (s. 1970). Christel Setälän isä oli professori Kai Setälä. Vuodesta 2016 Göran Stubb on ollut kihloissa Pirkko Mannolan kanssa.

Stubbin äidinkieli on ruotsi.

## Lähteet

## Aiheesta muualla
* Göran Stubb puhuu elämästään (2023) nhl.com: Göran Stubb vastaa kysymyksiin elämästään ja kykyjenetsijäurastaan 5.12.2023
Usko Teromaa

**Usko Teromaa** (4. kesäkuuta 1924 Tampere – 20. elokuuta 2009) oli suomalainen jääkiekkopuolustaja, -valmentaja ja -vaikuttaja.

Teromaa oli aloittamassa KooVeen eli silloisen TK-V:n jääkiekkotoimintaa vuonna 1945. Hän pelasi itse seurassa puolustajana ja SM-sarjassa hänen tililleen tuli kahdeksan ottelua. Myöhemmin Teromaa valmensi KooVeeta aina SM-hopealle asti.

Usko Teromaa toimi vuonna 1953 Suomen jääkiekkomaajoukkueen huoltajana ja vuonna 1959 joukkueenjohtajana.

Teromaa toimi Suomen Jääkiekkoliiton liittohallituksessa 1961–1962 ja 1965–1966. Hän oli vuonna 1979 perustamassa myös Suomen Jääkiekkomuseota yhdessä Aarne Honkavaaran, Kalervo Kummolan, Kimmo Leinosen, Harry Lindbladin ja Juhani Linkosuon kanssa.

Suomen Jääkiekkomuseo aateloi Teromaan Suomen Jääkiekkoleijonaksi numerolla 83.

## Lähteet
*
*Teromaan tiedot Jääkiekkomuseon sivulla
Hälytys

**Hälytys** on asiaintilan tai tapahtuman johdosta annettu näkyvä tai kuuluva merkki. Hälytyksen tarkoitus on saada ihmiset kiinnittämään huomiota em. asiaintilaan tai tapahtumaan, ja ryhtymään varotoimiin asiaintilan tai tapahtuman estämiseksi tai korjaamiseksi, tai vaaran välttämiseksi.

Yksityisiä ihmisiä koskevia merkkejä ovat muun muassa palohälytys ja murtohälytys. Suurempia väestönryhmiä koskevat hälytykset annetaan useimmiten käyttämällä yleistä vaaramerkkiä. Näihin hälytyksiin kuuluvat esimerkiksi kemikaali- tai säteilyvaara ja sotatila.

Hälytyksen antamiseen liittyy ristiriita. Jos hälytys annetaan varhaisessa vaiheessa eikä uhkaava tilanne toteudukaan tai kyseessä on aiheeton hälytys, hälytysjärjestelmä saattaa nopeasti menettää luotettavuutensa (vrt. Poika, joka huusi "Susi!"). Toisaalta jos hälytys annetaan liian myöhäisessä vaiheessa, asiaintila tai tapahtuma saattaa edetä pitkälle, ennen kuin sen estämiseen tai vaaran välttämiseen ryhdytään.

Toinen riski, joka liittyy hälytyksen antamiseen, on se, että hälytysjärjestelmä pettää. Tässä tapauksessa hälytysjärjestelmään luottavat henkilöt saattavat myös aloittaa estämis- tai pelastautumistoimet liian myöhään, ja vahingot voivat kasvaa huomattavasti. Tämän vuoksi esimerkiksi paristoilla toimivat palohälyttimet tulisi tarkastaa säännöllisesti, jotta ne toimisivat hätätilanteessa oikealla tavalla.

Hälytys voidaan suorittaa paikallisesti tai välittää esimerkiksi keskusvalvomoon käyttäen ilmoituksensiirtotekniikkaa tai matkapuhelinverkkoa.
Zorro (vuoden 1990 televisiosarja)

**Zorro** on Family Channelin ja Rai Uno Italian vuosina 1990–1993 tuottama televisiosarja. Sarjaa kuvattiin neljän tuotantokauden verran, ja yhteensä 88 jaksoa. Sarja sijoittuu 1800-luvun alkuun, Espanjan hallinnoimaan Meksikoon, nykyiseen Kaliforniaan, ja pieneen Los Angelesin varuskunta- ja rannikkokylään.

## Juoni

Los Angelesin kylää hallitsee uusi ahne pormestari, *alcalde* Luis Ramone, joka on verojenkeruutoimillaan onnistunut suututtamaan seudun asukkaat. Don Alejandro de la Vegan poika Diego kutsutaan kotikaupunkiinsa opintomatkaltaan Espanjasta, ja huomatessaan asioiden tilan hän päättää puuttua asioihin salaisen henkilöllisyyden turvin. Kukaan hänen kotikaupungissaan ei tiedä, että hän oli kurssinsa paras miekkailija, ja kömpelöä taistelijaa ja arkajalkaa esittämällä don Diego onnistuu pitämään salaisuutensa turvassa. Ainoastaan mykkä tallipoika Felipe tuntee hänen salaisuutensa.

## Näyttelijät

## Aiheesta muualla
*
Kurala

**Kurala** voi tarkoittaa
* Kurala, kaupunginosa Hämeenlinnassa
* Kurala, kaupunginosa Turussa
* Kurala, kylä Vesilahdella.
Genetti

**Genetti** eli **kintsi** (*Genetta genetta*) on ainoa Euroopassa tavattava sivettikissa. Lajin paino vaihtelee 1,2–2,3&nbsp;kg:n ja pituus 40–55&nbsp;cm:n välillä. Häntä on vartalon mittainen. Genetti on levinnyt Saharan pohjoispuoliselle alueelle, Arabian ja Pyreneitten niemimaille ja Ranskaan. Lisäksi sitä tavataan muutamilla Välimeren saarilla ja nykyisin myös Luoteis-Italiassa, Belgiassa, Sveitsissä ja Saksassa. Afrikan puolella genettejä tavataan kaikissa muissa elinympäristöissä paitsi autiomaissa. Espanjassa genetin levinneisyys käsittää jopa korkeat vuoristoalueet.

Genettien sukuun kuuluu kymmenkunta muuta lajia, jotka esiintyvät eritoten Afrikassa.
Myös ”eurooppalaisen genetin” alalajeja tavataan Afrikassa. Ibizalla tavattava genetin alalaji (*G. genetta isabelae*, nyk. *G. g. genetta*) on uhanalainen ja kuuluu kansainvälisen luonnonsuojeluliiton (IUCN) punaiseen kirjaan.

## Elintavat

Genetit ovat puissa kiipeileviä yöeläimiä, jotka kissamaiseen tapaan voivat vetää kyntensä sisään. Afrikassa genettien pääravintoa ovat pienet jyrsijät, kun taas Espanjassa niiden on todettu mieltyneen kesällä varpuslintuihin ja talvella hedelmiin. Myös liskoja pyydystetään runsaasti. Genetit lisääntyvät ympäri vuoden, mutta Euroopassa kiima-aika painottuu elo-syyskuulle. Pesä tehdään puuhun tai johonkin koloon ja sisustetaan kuivilla ruohoilla. 70 vrk kestävän kantoajan jälkeen syntyy 1–4 sokeaa poikasta, joita imetetään puolivuotiaiksi asti. Genetit itsenäistyvät vuoden ikäisinä ja sukukypsyys saavutetaan parivuotiaina.

## Lähteet

## Aiheesta muualla
*Laji.fi: Genetti (''Genetta genetta'')
*ITIS: Genetta genetta 
*University of Michigan, Animal Diversity Web (ADW): Genetta genetta, common genet 
*Pherobase: Semiochemicals of Genetta genetta, the Small-spotted genet
Juhani von Boehm

**Juhani von Boehm** (s. 20. joulukuuta 1943 Ruokolahti) on suomalainen taidemaalari ja fysiikan emeritusprofessori.

Juhani von Boehmin taideopinnot: itsenäisiä taideopintoja vuodesta 1970, vuodesta 1975 alkaen taideopinnot isänsä, taidemaalari Tuomas von Boehmin ohjauksessa – osittain myös taidemaalari Tapani Raittilan ohjauksessa. Hänellä on ollut yksityisnäyttelyitä Helsingissä, Turussa ja Imatralla sekä Vihdissä ja Varkaudessa säännöllisesti vuodesta 1991 alkaen. Hänen teoksensa ovat öljyvärimaalauksia ja pastellitöitä. Hänen taiteensa on saanut vaikutteita 1900-luvun modernistisista taidesuuntauksista. Hänen isoäitinsä Aino von Boehm ja hänen veljensä Eero von Boehm olivat taidemaalareita. 

Fyysikkona Juhani von Boehm on perehtynyt muun muassa magneettisten puolijohteiden teoriaan sekä puolijohdefysiikkaan yleensä. Hänellä on 90 julkaisua kansainvälisissä referoiduissa tieteellisissä julkaisusarjoissa ja 120 muuta julkaisua. Hän on ollut vierailevana tutkijana Uppsalan yliopiston kvanttikemian instituutissa 1976–1977, Nordita-stipendiaattina Nils Bohr -instituutissa Kööpenhaminassa 1977–1979 ja Suomen Akatemian huippuyksikön COMP:n jäsenenä 2000–2008. Boehm jäi professuuristaan Teknillisessä korkeakoulussa eläkkeelle vuonna 2008.

## Lähteet

## Aiheesta muualla
* Kotisivut
* Galleriat.net – Juhani von Boehm 
* Suomen Akatemian huippuyksiköt
Nuuk Posse

**Nuuk Posse** on grönlantilainen hip hop -yhtye. Sen jäsenet ovat inuitteja ja esittävät musiikkiaan englannin, tanskan ja grönlannin kielillä.

Peter Motzfeldt, John Olsen ja Henrik Broberg perustivat Nuuk Possen vuonna 1985. Yhtye piti ensimmäisen konserttinsa vuonna 1989. Vuonna 1991 ilmestyi single "Sussa Apinnagu" ja vuonna 1995 albumi *NP*. Vuonna 1996 Nuuk Posse julkaisi toisen albuminsa *Kataaq* ja samana vuonna yhtye sai kansallisen kulttuuripalkinnon. 

## Jäsenet
* Andreas "Anda" Hojgaard (beatbox)
* Lars Sørensen (rap)
* Peter T. Motzfeldt (rap, musiikki)
* Henrik Pedersen (rap)
* Thomas Hansen (rap)
* John Olsen (rap, sanoitukset)

## Diskografia
### Albumit
* NP (1994)
* Kaataq (1996, Subrosa Reocords)

### Singlet
* Sussa Appinnagu (1992)
* Indigenous Reality

## Aiheesta muualla
*Haastattelu milkycat.comissa (tietoa myös Nuuk Possesta)
Hannu Haapalainen

**Hannu Wilhelm Haapalainen** (28. helmikuuta 1951 Nokia – 5. marraskuuta 2011) oli suomalainen jääkiekkopuolustaja.

Haapalainen edusti Suomessa tamperelaisseuroja. Hän aloitti pääsarjauransa KooVeessä vuonna 1969. Kahden KooVeen kauden jälkeen pienikokoinen, vain 172 senttimetriä pitkä, Haapalainen siirtyi Tapparaan kahdeksaksi kaudeksi, jonka jälkeen hän jatkoi uraansa Saksan liittotasavallassa, kunnes palasi Tapparaan vielä kolmeksi kaudeksi vuonna 1983. Haapalainen voitti Tapparassa viisi Suomen mestaruutta ja sai yhteensä yhdeksän SM-mitalia. SM-sarjassa ja -liigan runkosarjassa Haapalainen pelasi 416 ottelua tehoin 53+86. Pudotuspeleissä hänen saldokseen muodostui 6+5 44 ottelussa.

Haapalainen pelasi maajoukkueessa 100 ottelua, joissa teki tehot 7+9. Hän edusti Suomea kolme kertaa MM-kisoissa ja kahdesti olympialaisissa.

## Saavutukset ja palkinnot
*5 Suomen mestaruutta (1975, 1977, 1979, 1984, 1986)
*3 SM-hopeaa ja 1 -pronssi
*1 Saksan hopea
*Valinta SM-liigan All Stars -kentälliseen (1977, 1980)
*Saksan Bundesliigan paras puolustaja (1982)
*Suomen Jääkiekkoleijona #85

## Lähteet
*
*Haapalaisen tiedot Jääkiekkomuseon sivulla
*Eurohockeyn tilastosivu
*Ilta-Sanomat 

### Viitteet
Pertti Koivulahti

**Pertti Antero Koivulahti** (7. kesäkuuta 1951 Tampere – 11. maaliskuuta 2019) oli suomalainen jääkiekkohyökkääjä.

Keskushyökkääjä Koivulahti pelasi lähes koko 16-vuotisen (1968–1984) uransa Tapparassa. Ainoaksi kaudeksi muualla jäi vuoden mittainen visiitti AC Klagenfurtissa Itävallassa. Hän voitti kymmenen SM-mitalia, joista puolet oli kultaisia. Lisäksi hän voitti Itävallassa maan mestaruuden. SM-sarjassa ja -liigassa Koivulahti pelasi 463 ottelua tehoin 199+204. Pudotuspeleissä hän oli mukana 64 ottelussa ja teki niissä pisteet 20+32.

Suomea Koivulahti edusti yhteensä viisissä MM-kisoissa ja kerran olympialaisissa. Maaotteluita hänelle kertyi 126 ja pisteitä niissä 23+49.

Varreltaan varsin lyhyt "Komu" Koivulahti tunnettiin yritteliäänä pelaajana. Hänen vakiolaitahyökkääjänsä niin Tapparassa kuin maajoukkueessakin oli Seppo Ahokainen.

Peliuransa jälkeen Koivulahti toimi Rauno Korven kakkosvalmentajana Tapparan huippuvuosina 1980-luvulla.

## Saavutukset ja palkinnot
*5 Suomen mestaruutta (1975, 1977, 1979, 1982, 1984)
*4 SM-hopeaa ja 1 -pronssi
*1 Itävallan mestaruus (1980)
*Suomen paras jääkiekkoilija (1977)
*Suomen Jääkiekkoleijona #86

## Lähteet
*
*Koivulahden tiedot Jääkiekkomuseon sivulla
*Eurohockeyn tilastosivu

### Viitteet
Helena Christensen

**Helena Christensen** (s. 25. joulukuuta 1968 Kööpenhamina, Tanska) on yksi 1990-luvun menestyneimmistä huippumalleista. Hänen isänsä on tanskalainen ja äiti perulainen. Christensen nousi julkisuuteen vuonna 1986 voittamalla Miss Tanska -kauneusmittelön 18-vuotiaana, jolloin hän pääsi edustamaan maataan Miss Universum -kisoihin, joka taasen tarjosi hänelle ponnahduslaudan kansainväliselle malliuralle. Hän lähtikin malliksi samana ikävuonnaan Pariisiin.

Christensen esiintyi Chris Isaakin menestyskappaleen "Wicked Game" musiikkivideolla. Kappaleen suosiota lisäsi Herb Rittsin kuvaama mustavalkoinen musiikkivideo, jossa Isaak ja Christensen hyväilevät toisiaan rannalla. Musiikkivideota esitettiin runsaasti Music Televisionilla ja VH1:llä.

Christensen on toiminut muun muassa Victoria's Secretin mallina. Hänellä on myös antiikkituotteita myyvä putiikki New Yorkissa. 1999 hän synnytti pojan, jonka isä on näyttelijä/ohjaaja Norman Reedus (*[[Boondock Saints]]*, *[[The Walking Dead]]*). Reedus ja Christensen erosivat vuonna 2003. Christensen tapaili muun muassa Heath Ledgeriä 2007 vuoden loppupuolella.

## Aiheesta muualla
* Helena Christensenin viralliset websivut
Eestinhevonen

**Eestinhevonen** ( tai *eesti tõugu hobune*) on Virosta kotoisin oleva hevosrotu. Eestinhevonen on tyypiltään kylmäverinen maatiaisrotu, joka muistuttaa suomenhevosta. Eestinhevonen on viimeisiä säilyneitä rotuja, jotka polveutuvat suoraan pohjoisen tyypin hevosesta. Rotu on suhteellisen puhdas, sillä siihen ei ole risteytynyt paljoakaan muita rotuja.

## Historia
Eestinhevonen oli sukupuuton partaalla teollistumisen aikaan, kun koneet korvasivat hevoset. Vaikka kanta on elpymässä Virossa, eestinhevonen kuuluu siellä edelleen suojeltaviin rotuihin. Puhtaita eestinhevosia on nykyään Virossa yli 600 ja uusia varsoja syntyy kymmeniä vuodessa. Eestinhevosia kasvatetaan lähinnä Viron saarissa, kuten Saarenmaalla. Suomessa eestinhevosia on noin 300 yksilöä.

## Käyttö
Nykyään eestinhevosia käytetään lähinnä ratsuina ja työhevosina.  Ne sopivat myös reen tai kärryjen eteen.Väriltään eestinhevonen on yleensä yksivärinen (vaikkakin sabinogeeniä esiintyy), ja yleisimpiä ovat perusvärit (ruunikko, rautias ja musta) sekä kimo ja hallakko. rodussa kuitenkin esiintyy melko runsaasti voikko- ja hopeavärejä. Säkäkorkeudeltaan eestinhevonen on noin 135–165 cm, minkä vuoksi sitä on toisinaan kutsuttu eestinponiksi.

Suomeen on tuotu suoraan Virosta melko runsaasti eestinhevosia varsinkin ratsastuskoulukäyttöön 1990-luvun alkupuolelta lähtien. Ne rekisteröidään Hippoksessa kuitenkin toistaiseksi vain yleisesti kylmäverirotuisiksi, eikä Suomessa harrasteta mainittavaa omaa kasvatusta.

## Aiheesta muualla
*Suomen eestinhevosyhdistys
*Eestinhevonen Hevosmaailma.netissä
Andalusianhevonen

**Andalusianhevonen** (, "puhdasrotuinen espanjalainen") on Espanjan Andalusiasta peräisin oleva hevosrotu, joka polveutuu muun muassa berberihevosesta ja arabianhevosesta.  Andalusianhevosella on ollut suuri merkitys risteytysjalostuksessa, ja sen vaikutus näkyy hyvin monissa eri roduissa, esimerkiksi lipizzanhevosissa. Andalusianhevosesta polveutuvat myös monet Amerikan mantereen hevosroduista, koska rotua vietiin tutkimusretkeilijöiden mukana uuteen maailmaan.

## Ominaisuudet
Säkäkorkeudeltaan andalusianhevonen on noin 150–160 cm. Väriltään se on yleensä kimo, mutta myös ruunikoita ja mustia andalusianhevosia on. Andalusianhevosen luonne on säyseä, olemus arvokas ja askel korkea, ja se liikkuu ketterästi. Andalusianhevosia kasvatetaan Espanjan armeijan siittoloissa ja valtio valvoo myös yksityistä hevoskasvatusta. Rakenteeltaan andalusianhevonen on jalonmuotoinen ja sillä on usein kyömy pää. Jouhet ovat paksut ja pitkät, usein myös kiharat. Kaula on lyhyehkö, lihaksikas ja kaareva. Lavat ovat leveät ja vahvat, melko pystyt. Jalat hyväluiset ja kestävät, kaviot kovat ja hyvänmuotoiset.

## Käyttö
Andalusianhevosia käytetään lähinnä ratsuina. Kotimaassaan Espanjassa andalusianhevosia käytetään muun muassa härkätaisteluhevosena ja ratsastusnäytöksissä. Muualla päin maailmaa rotu on saavuttanut suosiota niin yleis-, koulu- kuin esteratsunakin.

## Aiheesta muualla

*Andalusianhevonen Hevosmaailma.netissä
Tyra Banks

**Tyra Lynne Banks** (s. 4. joulukuuta 1973  Los Angeles, Kalifornia) on yhdysvaltalainen malli, televisiokasvo, talk show -juontaja, laulaja ja näyttelijä. Banks on yksi maailman tunnetuimmista malleista. Hän tuottaa, ja on tuomaroinut ja juontanut *[[Huippumalli haussa]]* (*America's Next Top Model*) -tosi-tv-sarjaa 22. kaudelle asti.

## Elämäkerta
Banks on DNA-testin mukaan perimältään 79&nbsp;% afrikkalainen, 14&nbsp;% britti ja 6&nbsp;% intiaani. Hän on täsmentänyt olevansa myös ”1 % suomalainen”.

Mallina työskentelyn Banks aloitti 15-vuotiaana ollessaan vielä high schoolissa. Hän teki mallisopimuksen L. A. Modelsin kanssa, kunnes vaihtoi Elite-mallitoimistoon ollessaan 16-vuotias. Banksin kyvyt huomattiin pian ja hän pääsi catwalkeille Pariisiin, Lontooseen, Milanoon ja Tokioon, Versacen ja Dolce & Gabbanan mallina. Muita tunnettuja mallisopimuksia Banks on solminut muun muassa Pepsin, CoverGirlin, Niken, Yves Saint Laurentin ja Tommy Hilfigerin kanssa ja poseerannut esimerkiksi *[[Elle]]n*, *[[Cosmopolitan]]in* ja *[[Vogue]]n* kansissa. Vuonna 1997 hän voitti VH1:n Vuoden huippumalli -tittelin.

*Huippumalli haussa* -sarjan toisella tuotantokaudella malliksi haluavia nuoria naisia tanssi hänen *Shake Ya Body* -musiikkivideollansa. Kappale on julkaistu singlenä. Aiemmin Banks on itse esiintynyt sivuosassa Michael Jacksonin *[[Black or White]]* -musiikkivideolla ja George Michaelin musiikkivideolla *Too Funky*.

Vuonna 2005 Banks lopetti uransa catwalkilla, mutta ilmoitti vielä poseeraavansa lehtien kansikuvissa. Jouluna 2005 nähtiin ensimmäinen jakso *[[The Tyra Banks Show]]* -talk show’ta, jonka juontajana ja tuottajana Banks itse toimi. Ohjelman viimeinen jakso esitettiin Yhdysvalloissa 28. toukokuuta 2010.

Tyra Banks on jakanut mielipiteitä painonsa takia, hän on rikkonut Hollywoodin kauneusihanteita olemalla normaalipainoinen, eikä nollakokoa. Banks on kertonut rakastavansa vartaloaan. Hän kuitenkin laihdutti noin 15 kiloa vuonna 2007 hänen painostaan nousseen kohun jälkeen.

## Filmografia

## Televisio
**[[Bel-Airin prinssi]]* (1993)
**[[New York Undercover]]* (1997)
**[[The Hughleys]]* (1999)
**[[The Apartment Complex]]* (1999)
**[[Mad TV]]* (2000)
**[[Felicity]]* (2000)
**[[Soul Food]]* (2001)
**[[Huippumalli haussa]]* (2003–)
**[[Marple – The Body in the Library]]* (2004)
**[[American Dreams]]* (2004)
**[[Larceny]]* (2004)
**[[All of Us (televisiosarja)|All of Us]]* (2004)
**[[The Tyra Banks Show]]* (2005–2010)
**[[The Price Is Right]]* (2006)
**[[Gossip Girl]] * (2009)

## Lähteet

## Aiheesta muualla

*
Aleksandr Patškov

**Aleksandr Patškov** (s. 28. elokuuta 1944 Moskova, Neuvostoliitto) on venäläinen entinen jääkiekkomaalivahti. Hän pelasi 11 ottelua Neuvostoliiton maajoukkueessa vuosina 1965–1978. Patškov pelasi 506 liigaottelua Neuvostoliiton mestaruussarjassa. Hän pelasi seuroissa Dynamo Moskova, Lokomotiv Moskova, Krylja Sovetov Moskova, Himik Voskresensk ja TsSKA Moskova. Patškov valittiin Neuvostoliiton ja Venäjän kunniagalleriaan vuonna 1978.

## Parhaat saavutukset
* jääkiekon olympiakulta 1972
* jääkiekon maailmanmestaruuskisat 1978
Paco de Lucía

**Paco de Lucía** (alun perin **Francisco Sánchez Gómez**; 21. joulukuuta 1947 Algeciras, Cádiz – 25. helmikuuta 2014 Cancún, Meksiko) oli kansainvälisesti tunnettu espanjalainen flamencokitaristi. De Lucía kehitti uuden flamencotyylin, jossa perinteiseen flamencoon liitetään muun muassa jazzvaikutteita. Hän otti flamencossa käyttöön uusia soittimia, kuten cajonin, huilun ja bassokitaran. Paco de Lucíaa pidetään eräänä kaikkien aikojen merkittävimmistä flamencomuusikoista, ja hän on esiintynyt muun muassa Al Di Meolan ja John McLaughlinin kanssa.

De Lucía syntyi Andalusiassa Algecirasin kaupungissa ja oli viidestä sisaruksesta nuorin. Taiteilijanimensä hän valitsi äitinsä Lucía Gómezin kunniaksi. Paco de Lucía oli merkittävää muusikkosukua: hänen isänsä Antonio Sánchez ja veljensä Ramón de Algeciras olivat flamencokitaristeja, ja veli Pepe de Lucía on flamencolaulaja. De Lucía esiintyi julkisesti ensimmäisen kerran 11-vuotiaana Radio Algecirasissa, ja seuraavana vuonna hän sai kunniamaininnan Jerezin flamencokilpailussa. Vuonna 1961 hän oli kiertueella tanssija José Grecon kanssa, ja vuosina 1968–1977 hän työskenteli merkittävän flamencon uudistajan laulaja Camarón de la Islan kanssa ja he äänittivät yhdessä kymmenen albumia.

Flamencon lisäksi de Lucía äänitti myös espanjalaista taidekitaramusiikkia, muun muassa Manuel de Fallan teoksia ja Joaquín Rodrigon *[[Concierto de Aranjuez|Aranjuez-konserton]]*. Paco de Lucía oli poikkeuksellisen taitava kitaristi, ja hänet tunnetaan erityisesti rasgueadoistaan ja picadoistaan. De Lucía pystyi soittamaan nailonkielisellä kitaralla 16-osanuottitrioleja 180 bpm:n nopeudella.

Paco de Lucía kuoli 25. helmikuuta 2014 sydänkohtaukseen Meksikossa 66-vuotiaana.

## Lähteet

## Aiheesta muualla

* Paco de Lucian muistokirjoitus Helsingin Sanomissa
Bill Goldberg

**William Scott "Bill" Goldberg** (s. 27. joulukuuta 1966 Tulsa, Oklahoma) on yhdysvaltalainen showpainija, näyttelijä ja entinen amerikkalaisen jalkapallon pelaaja. Hän työskenteli World Championship Wrestlingille (WCW) vuosina 1997-2001 ja World Wrestling Entertainmentille vuosina 2003-2004. Hänet tunnetaan 173-0-voittoputkesta, jonka hän saavutti WCW-urallaan. Goldberg teki paluunsa WWE:hen vuonna 2020.

Goldberg on kaksinkertainen maailmanmestari, ja oli yksi päätähdistä WCW:ssä ja WWE:ssä. Ennen showpainia hän oli amerikkalaisen jalkapallon pelaaja. Hän on myös näytellyt useissa elokuvissa kuten The Longest Yard, Santa's Slay ja Half Past Dead 2, ja juontanut muun muassa Bullrunia ja Garage Mahalia. Hänen tavaramerkkihuudahduksensa hänen painiaikoinaan oli "Who's next?".

Goldberg on etniseltä taustaltaan juutalainen ja on tuonut tätä usein esille osana painijaidentiteettiään. Hän myös harjoittaa juutalaista uskontoa, ja on kiitollinen siitä, että on saanut varttua lapsena juutalaisyhteisön osana.

## Paini
* Lopetusliikkeet: The Jackhammer (Suplex powerslam), Spear (Running shoulder tackle), Military Press Slam
* Lempinimet: Da Man
* Tavaramerkkihuudahdus: "Who's next?"

## Sisääntulomusiikit
* Twisted (1997)
* Christian Poulet ja Jean-Yves Rigo - Invasion (1997-1999, 1999-2001, 2003)
* Megadeth - Crush' Em (1999)
* Jim Johnston - Who's Next? (2003-2004)

## Kirjallisuutta
*Goldberg, Bill ja Goldberg, Steve (2000) *I'm Next: The Strange Journey of America's Most Unlikely Superhero*, 

## Lähteet

## Aiheesta muualla
*Bill Goldbergin viralliset kotisivut  
*
Oleg Zaitsev

**Oleg Aleksejevitš Zaitsev** (; 4. elokuuta 1939 Moskova, Neuvostoliitto – 1. maaliskuuta 1993) oli venäläinen jääkiekkoilija, joka pelasi puolustajana. Zaitsev pelasi 73 maaottelua tehden 11 maalia Neuvostoliiton maajoukkueessa vuosina 1964–1968. Hän pelasi 320 liigaottelua tehden 42 maalia Neuvostoliiton mestaruussarjassa.

## Parhaat saavutukset

* jääkiekon olympiakulta 1964, 1968
* kaksi jääkiekon maailmanmestaruutta 1966, 1967

## Aiheesta muualla
* Oleg Zaitsev Sports-reference.comissa
Another Side of Bob Dylan

**Another Side of Bob Dylan** on laulaja-lauluntekijä Bob Dylanin neljäs albumi, joka julkaistiin elokuussa 1964. Sen on sanottu olleen alkuun pettymys folk-piireille, jotka halusivat pitää Dylanin kantaa ottavan laulun eturivissä: albumin kappaleet olivat sävyltään aiempaa kevyemmällä ja romanttisemmalla otteella laadittuja. 

Albumi nousi Yhdysvaltain listoilla sijalle 43 ja Britanniassa sijalle 8 (jälkimmäisessä vuoden 1965 puolella). Kultalevyraja rikkoutui Yhdysvalloissa 21. toukokuuta 1999.

## Kappaleet

#"All I Really Want to Do" – 4:04
#"Black Crow Blues" – 3:14
#"Spanish Harlem Incident" – 2:24
#"Chimes of Freedom" – 7:10
#"I Shall Be Free No. 10" – 4:47
#"To Ramona" – 3:52
#"Motorpsycho Nitemare" – 4:33
#"My Back Pages" – 4:22
#"I Don’t Believe You (She Acts Like We Never Have Met)" – 4:22
#"Ballad in Plain D" – 8:16
#"It Ain’t Me Babe" – 3:33

## Esiintyjät
*Bob Dylan – kitara, huuliharppu, laulu
Budjonnyinhevonen

**Budjonnyinhevonen** on venäläinen kevyt lämminverinen hevosrotu.

## Ominaisuudet
Budjonnyinhevonen on rakenteeltaan sopusuhtainen. Pää on hienopiirteinen, kaula lihaksikas. Selkä on pitkä ja suora, lavat ja lautaset loivat, rinta syvä ja leveä. Jalat ovat tyypillisesti voimakkaat ja vahvaluiset. Joskus esiintyy takajalkojen liikasuoruutta ja etujalkojen alempien osien virheitä.

Väriltään budjonnyinhevonen on yleensä rautias, mutta voi olla myös ruunikko, musta, mustanruunikko tai kimo. Luonne on lempeä ja rauhallinen, tarvittaessa tarmokas ja eloisa. Rotu on hyvin kestävä. Liikkeet ja erityisesti laukka ovat hyvät. Säkäkorkeus on noin 163 senttimetriä.

## Historia
Budjonnyinhevonen kehitettiin vuosina 1920–1949 Rostovin alueella Neuvostoliitossa. Jalostusohjelman oli määrä tuottaa korkealaatuisia ratsuväen hevosia ensimmäisessä maailmansodassa menetettyjen tilalle. Rotu nimettiin Venäjän sisällissodassa kuuluisaksi tulleen Neuvostoliiton marsalkka Semjon Budjonnyin mukaan.

Jalostustyö alkoi risteyttämällä valikoituja donin- ja tsernomorinhevosia englannintäysiveristen kanssa. Risteytysjälkeläisiä paritettiin keskenään tyypin vakiinnuttamiseksi, ja englannintäysiverisen käyttöä jatkettiin sen parantamiseksi. Rotu tunnustettiin vuonna 1949.

## Lähteet

## Aiheesta muualla
*Budjonnyinhevonen Hevosmaailma.netissä
Anatoli Ionov

**Anatoli Semjonovitš Ionov** (23. toukokuuta 1939 Noginsk – 12. toukokuuta 2019) oli Neuvostoliittoa edustanut jääkiekkoilija. Hän oli pelipaikaltaan oikea laitahyökkääjä.

Ionov pelasi vuosina 1964–1969 51 maaottelua joissa teki 14 maalia. Hän voitti maajoukkueessa olympiakultaa Grenoblessa vuonna 1968 ja maailman- sekä euroopanmestaruuden vuosina 1965, 1966 ja 1968.

Neuvostoliiton mestaruussarjassa Ionov pelasi 300 liigaottelua ja teki 139 maalia. Hän pelasi TsSKA Moskovassa.

## Saavutuksia

* Olympiakulta 1968
* Maailmanmestaruus 1965 ja 1966

## Lähteet

## Aiheesta muualla
* Anatoli Ionovin profiili SR/Olympic Sports -tietokannassa
Power Cup

**Lentopallon Power Cup** on lasten ja nuorten lentopalloturnaus. Tapahtuma järjestetään aina kesäkuun ensimmäisenä viikonloppuna koulujen päättymisen jälkeen. Ensimmäinen Power Cup pidettiin vuonna 1985 Jyväskylässä.

Vuonna 2005 Seinäjoella järjestetyssä Power Cupissa oli mukana 935 joukkuetta ja 7&nbsp;743 henkilöä. Otteluja pelattiin yhteensä 5&nbsp;221. Lahdessa pidetty Power Cup 2007 oli suurin tähän mennessä, sillä ilmoittautuneita joukkueita oli 954. Lahden Powerin järjestivät Salpis Hollolasta ja Kimmo Volley Lahdesta. 

Power Cupin avajaisissa on aina esiintyjä. Vuonna 2007 Lahdessa esiintyivät Lovex ja Cheek. Vuonna 2008 Powerissa esiintyi Kristiina Brask. Muita Powerin esiintyjiä ovat olleet muun muassa Ilkka ja Heikki Jääskeläinen, The Rasmus, Antti Tuisku, Gimmel, Haloo Helsinki!, Christian Forss, Pulu, Tiktak, Aikakone (yhtye), Fintelligens, Pete Parkkonen, Aste, Kasmir ja Mikael Gabriel.

Power Cupin kesto on neljä päivää eli torstaista sunnuntaihin, aina viikko koulujen loppumisen jälkeen. Nuoremmat pelaavat koko tapahtuman ajan ja kaksi vanhinta ikäryhmää viikonlopun ajan.
Pelaajat ovat 7–22-vuotiaita. Lapset ja nuoret toimivat myös tuomareina oman ikäryhmänsä otteluissa lukuun ottamatta mitalipelejä. Pelejä pelataan kaikkiaan 32 eri sarjassa iän, sukupuolen sekä osaamisen tason mukaan. Power Cupissa Kaikki Pelaa -ideologia toteutuu neljän päivän ajan, sillä Power Cupin sarjajärjestelmä takaa sen, että otteluita tulee kaikille joukkueille saman verran torstaista sunnuntaihin riippumatta sijoituksesta.

Sarjat ovat:
* F-tsemppisarja (tytöille, pojille ja sekajoukkueille)
* F-sarja (tytöille, pojille ja sekajoukkueille)
* E-tsemppisarja (tytöille, pojille ja sekajoukkueille)
* E-sarja (tytöille, pojille ja sekajoukkueille)
* D-tsemppisarja (tytöille, pojille ja sekajoukkueille)
* D-sarja (tytöille, pojille ja sekajoukkueille)
* C-tsemppisarja (tytöille, pojille ja sekajoukkueille)
* C-sarja (tytöille, pojille ja sekajoukkueille)
* B-tsemppisarja (tytöille, pojille ja sekajoukkueille)
* B-sarja (tytöille, pojille ja sekajoukkueille)
* A-tsemppisarja (tytöille, pojille ja sekajoukkueille)
* A-sarja (tytöille, pojille ja sekajoukkueille)

Turnaus kiertää vuosittain 5 alueella, jotka ovat itä, etelä, keskilänsi, lounas ja pohjoinen.

## Järjestämispaikkakunnat
*1985 Jyväskylä
*1986 Heinola
*1987 Kuopio
*1988 Oulu
*1989 Raisio
*1990 Helsinki
*1991 Tampere
*1992 Kouvola
*1993 Savonlinna
*1994 Tornio
*1995 Vaasa
*1996 Pori
*1997 Heinola
*1998 Joensuu
*1999 Kajaani
*2000 Jyväskylä
*2001 Tampere
*2002 Helsinki
*2003 Pieksämäki
*2004 Rovaniemi
*2005 Seinäjoki
*2006 Loimaa
*2007 Lahti
*2008 Savonlinna
*2009 Oulu
*2010 Seinäjoki
*2011 Lahti
*2012 Turku
*2013 Mikkeli
*2014 Raahe
*2015 Vaasa
*2016 Hämeenlinna
*2017 Vantaa
*2018 Kuopio
*2019 Rovaniemi
*2020 -
*2021 Salo (siirtyi vuodelta 2020)
*2022 Kauhava (siirtyi vuodelta 2021)
*2023 Imatra
*2024 Joensuu
*2025 Loimaa
Lähde (1985–2023)

## Lähteet

## Aiheesta muualla
* PowerCup
NF-Board

**NF-Board** (*Nouvelle Fédération-Board*) on jalkapallojärjestö sellaisille maa- ja etnisin perustein kootuille joukkueille, jotka eivät osallistu FIFAn tai sen maanosaliittojen kilpailuihin. Tämä johtuu suurimmalla osalla siitä, ettei NF-Boardiin kuuluvilla mailla tai kansoilla ei ole omaa itsenäistä valtiota. NF-Boardiin kuuluvat esimerkiksi Brittiläinen Intian valtameren alue, Tiibet ja saamelaiset. NF-Boardin pääsihteeri on Jean-Luc Kit.

NF-Board perustettiin 12. joulukuuta 2003. Se järjestää maaotteluita jäsenjoukkueidensa välillä ja VIVA World Cup -turnauksia. Turnauksia on järjestetty viisi kappaletta:

* marraskuussa 2006 Hyèresissä, Ranskan Oksitaniassa
* heinäkuussa 2008 Jällivaarassa, Ruotsin Lapissa
* kesäkuussa 2009 Italian Padaniassa
* touko-kesäkuussa 2010 Gozon saarella, Maltalla
* kesäkuussa 2012 Irakin Kurdistanissa

## Jäsenet

## Aiheesta muualla
* Virallinen sivu
* http://www.fedefutbol.net/nfboard.aspx  
* Roon Ba international football website
Riitta Salminen

**Riitta Salminen** (s. 11. maaliskuuta 1965 Pirkkala) on suomalainen näyttelijä. Hän on ollut kiinnitettynä Turun Kaupunginteatterissa vuodesta 1991. Aikaisemmin Salminen näytteli Teatteri 2000:ssa ja Hämeenlinnan Teatterissa.

Vuonna 2017 Salmiselle myönnettiin Turun Teatterisäätiön tunnustuspalkinto. 

Salminen on naimisissa näyttelijä Mika Kujalan kanssa, joka myöskin työskentelee Turun Kaupunginteatterissa.

## Televisiosarjat ja elokuva
* *[[Laura (televisiosarja)|Laura]]* (2001) – Jennan äiti
* *[[Hovimäki]]* (1999–2002) – Anna Antintytär
* *[[Laura kaupungissa]]* (2005) – Jennan äiti
**[[Kotikatu]]* (2007) – Raili Voutilainen

## Elokuvat
* *[[Levottomat]]* (2000) – itkevä äiti ambulanssissa
* *[[Rentun ruusu (elokuva)|Rentun ruusu]]* (2001) – Riitta, Irwinin vaimo
* *[[Käsky (elokuva)|Käsky]]* (2008) – Saara Rapola
* *[[Viikossa aikuiseksi]]* (2015) – Joukon vaimo
Lähde

## Lähteet

## Aiheesta muualla
* 
*
Lockheed C-5 Galaxy

**Lockheed C-5 Galaxy** on yksi maailman suurimmista sotilaslentokoneista. Sitä käytetään suurikokoisen rahdin mannertenvälisiin kuljetuksiin. Konetta voidaan lastata ja purkaa samanaikaisesti, sillä rahtitila aukeaa sekä koneen edestä että takaa.

Vaikka Yhdysvaltain ilmavoimilla oli jo kehitteillä yliäänikuljetuskone, ilmavoimat järjesti siitä huolimatta CX-HLS-nimisen tarjouskilpailun strategisen kuljetuskoneen kehittämisestä. Koneen vaatimuksina oli pystyä kuljettamaan 750 sotilasta tai 56&nbsp;700&nbsp;kg rahtia vähintään kahdeksan tuhannen mailin eli 12&nbsp;872 kilometrin kantamalla. Boeing, Douglas ja Lockheed jättivät tarjouksen. Lockheed voitti sopimuksen lokakuussa 1965. Ensimmäinen C-5A Galaxy (s/n 66-8303) valmistui 2. maaliskuuta 1968 Lockheed-Georgia Companyn tehtaalta ja aloitti koelennot 30. kesäkuuta.

## Tekniset tiedot

## Lähteet

## Aiheesta muualla

*AIR FORCE Magazine Online: Saving the Galaxy
Muinaispreussin kieli

**Muinaispreussin kieli** (tai vain **preussin kieli**) on 1600-luvulla kuollut balttilainen kieli, jota puhuivat Itämeren kaakkoisrannikolla eläneet muinaispreussilaiset. Sen lähimpiä sukukieliä ovat nykyisin latvia ja liettua. Uskonpuhdistuksen aikoihin muinaispreussinkielisille alueille turvaan hakeutuneiden pakolaisten vaikutuksen sekä saksan kielen leviämisen myötä muinaispreussia puhuneet omaksuivat vähitellen muita kieliä, ja 1600-luvun loppuun mennessä muinaispreussin kieli kuoli. Vanhin painettu muinaispreussinkielinen kirja on Martti Lutherin pienemmän katekismuksen käännös vuodelta 1545. Preussi on säilynyt aluenimenä käytössä kielen katoamisen jälkeenkin, ja preussilaisten nujertajat alkoivat käyttää preussilainen-nimitystä itsestään.

## Kielen piirteet
Muinaispreussi kuului länsibalttilaisiin kieliin, toisin kuin nykypäivään säilyneet muut balttialaiset kielet, jotka kuuluvat itäbalttilaisiin kieliin. Muinaispreussissa oli enemmän muinaisen balttilaisen kantakielen muotoja kuin itäbalttilaisissa kielissä. Kieltä on hiljattain ruvettu elvyttämään ja sillä on noin 50 aktiivista käyttäjää. Nykyisin yleisimmin käytettävä muinaispreussi perustuu samlandialaiseen murteeseen, mutta muitakin versioita on kehitetty.

## Kielinäyte

## Lähteet

## Aiheesta muualla
Eero Vaara

**Eero Tapio Vaara** (s. 5. joulukuuta 1968 Ruokolahti) on suomalainen liiketaloustieteilijä. Hän on organisaatio- ja strategiatutkija, jonka keskeisiä tutkimusalueita ovat organisatorinen ja strateginen muutos (esim. yrityskaupat ja fuusiot), strateginen päätöksenteko sekä strategiatyö, institutionaalinen muutos ja muutoksen legitimaatio sekä monikansalliset yhtymät, globalisaatio ja nationalismi  . Hän on tunnettu erityisesti diskursseja, narratiiveja ja kommunikaatiota koskevista analyyseista, ja häntä pidetään yhtenä maailman johtavimmista tutkijoista organisatorisen diskurssianalyysin alueella.

Vaara toimii organisaatio- ja strategiatutkimuksen professorina Oxfordin yliopistossa (Said Business School) . Oxfordin professuurin lisäksi Vaara jatkaa työtään Aalto-yliopiston kauppakorkeakoulussa Visiting Distinguished - professorina, sekä tutkimushanke Future of Workin vastaavana vetäjänä provosti Kristiina Mäkelän ohella.

## Ura tutkijana
Vaara on aiemmin toiminut professorina Aalto-yliopistossa, EMLYON Business Schoolissa sekä Hankenissa, jossa hän oli myös vararehtorina vuosina 2010-2012. Vierailevana professorina Vaara on ollut niin Lancasterin yliopistossa kuin HEC:ssa, Pariisissa. 

Hän on julkaissut yli 100 vertaisarvioitua tieteellistä julkaisua vuodesta 1999 lähtien . Vuonna 2019 Turun yliopiston tutkijat arvostivat Vaaran julkaisuiltaan näkyvimmäksi suomalaiseksi johtamisen ja markkinoinnin tutkijaksi. 

Vaara on palkittu useasti työstään organisaatiotutkimuksen parissa: vuonna 2014 Vaaran, Saku Mantereen sekä Joep Cornellisenin tutkimus " "The Contraction of Meaning: The Combined Effect of Communication, Emotions, and Materiality on Sensemaking in the Stockwell Shooting" palkittiin organisaatiotutkimuksen "OMT Best Published Awardilla" Academy of Managementin toimesta. Lisäksi Vaara on palkittu Roland Calori Prizella organisaatiotutkimuksen alueella vuonna 2003 sekä JIBS Silver Medalilla hänen työstään kansainvälisen liiketoiminnan tutkimuksen hyväksi vuonna 2019.

Tutkijan työnsä ohella Vaara on toiminut useissa organisaatiotutkimuksen luottamustehtävissä, kuten EGOS-järjestön hallituksen jäsenenä ja puheenjohtajana, Academy of Managementin hallituksen jäsenenä (Board of Governors), EIASM-järjestön hallituksen jäsenenä, SCANCORin hallituksen jäsenenä sekä Suomen strategisen johtamisen seuran ja Liikkeenjohdollisen tutkimusryhmän hallituksen jäsenenä. Hän on toiminut myös Academy of Management Journalin associate editorina.

## Lähteet
Keski-Pohjanmaan Kamariorkesteri

**Keski-Pohjanmaan Kamariorkesteri** () on Kokkolassa kotiansa pitävä 20 soittajan kamariorkesteri. Orkesterin taiteellinen johtaja oli Sakari Oramo, jota vuonna 2019 seurasi Malin Broman. Isommissa sinfoniakokoonpanoissa lähiseudun ammattimuusikoilla vahvistettuna orkesteri käyttää nimeä *Kokkolan Orkesteri*. 

Keski-Pohjanmaan Kamariorkesteri esiintyy säännöllisesti koti- ja ulkomaisilla musiikkijuhlilla. Ulkomaankiertueita on tehty Euroopan maihin, Japaniin ja New Yorkiin. Orkesterin ohjelmisto kattaa aikakaudet barokista nykyaikaan. Erityisesti aikamme suomalaisen musiikin lähettiläänä orkesteri on tehnyt tärkeää työtä. Monikymmenvuotinen yhteistyö orkesterin nimikkosäveltäjän Pehr Henrik Nordgrenin (1944–2008) kanssa oli poikkeuksellisen hedelmällistä. Yhteydet pohjoismaisiin ja Baltian maiden nykysäveltäjiin ovat olleet tiiviit. Orkesteri on kantaesittänyt lähes 150 teosta, joista suuri osa on omia tilauksia. Orkesterin levytuotanto kattaa yli 60 levytystä. 

Syksyllä 2018 orkesteri aloittaa konserttisarjan, jossa esitetään kaikki Beethovenin yhdeksän sinfoniaa. Konserttisarja päättyy 2020, jolloin  Kokkola täyttää 400 vuotta ja on kulunut 250 vuotta Beethovenin syntymästä. Sarjan päätökseksi esitettävässä yhdeksännessä sinfoniassa on mukana Tapiola Sinfonietta. Kapellimestareina toimivat Sakari Oramo, Klaus Mäkelä, John Storgårds ja Juha Kangas.

## Historia
Keski-Pohjanmaan Kamariorkesteri sai alkunsa Juha Kankaan vuonna 1972 perustamasta Keski-Pohjanmaan musiikkiopiston oppilasorkesterista. Soittajisto kehittyi ja heräsi ajatus ammattimaisesta ja organisoidusta orkesterista. Vuonna 1989 kamariorkesterista tuli ammattiorkesteri.

Juha Kangas johti orkesteria vuoden 2008 loppuun saakka ja toimi vuosina 2009–2013 yhtenä orkesterin neljästä kapellimestarista, joista muut olivat Sakari Oramo, Tuomas Hannikainen ja Johannes Gustavsson. Syksyllä 2013 orkesterin taiteellisena johtajana aloitti Sakari Oramo. Konserttimestarina toimii Reijo Tunkkari.

Juha Kangas on orkesterin kunniakapellimestari.

## Palkinnot
Keski-Pohjanmaan Kamariorkesterille myönnettiin vuonna 1993 Pohjoismaiden neuvoston musiikkipalkinto. Vuonna 1995 orkesteri ja kapellimestari Juha Kangas vastaanottivat Teoston Luomus-palkinnon ja vuonna 1998 Suomen Säveltäjät ry:n Madetoja-palkinnon sekä Yleisradion Vuoden levy 1998 -palkinnon. Vuonna 1999 orkesteri sai Suomen Ääni- ja kuvatallennetuottajien Janne-palkinnon ja tammikuussa 2004 orkesterin ja Tampere Filharmonian yhteinen Vasks-levy sai kansainvälisen Cannes Classical Vuoden levy -palkinnon. 

## Lähteet

## Aiheesta muualla
* Keski-Pohjanmaan Kamariorkesterin verkkosivut
San Marinon jalkapallomaajoukkue

**San Marinon jalkapallomaajoukkue** edustaa San Marinoa jalkapallon miesten kansainvälisissä maajoukkuekilpailuissa. Sitä hallinnoi San Marinon jalkapalloliitto.

33&nbsp;000 asukkaan San Marino on FIFA-rankingin mukaan huonoin miesten maajoukkue (6.4.2023). Historiansa aikana joukkue on voittanut ainoastaan kaksi ottelua, huhtikuussa 2004 ystävyysottelun toista Euroopan kääpiovaltion joukkuetta, Liechtensteinia vastaan Andy Selvan viidennen peliminuutin maalilla ja syyskuussa 2024 Kansojen liigan ottelun jälleen Liechtensteinia vastaan Nicko Sensolin 53. minuutin maalilla.

Heikosta menestyksestään huolimatta joukkue piti lähes 23 vuotta nopeimmin syntyneen MM-karsintojen maalin ennätystä. MM-karsintaottelussa Englantia vastaan vuonna 1993 Davide Gualtieri teki maalin vain 8,3 sekunnin pelin jälkeen. Lopulta Belgian Christian Benteke rikkoi ennätyksen onnistumalla maalinteossa Gibraltaria vastaan 8,1 sekunnin pelin jälkeen lokakuussa 2016.

## Arvokisat
### MM-kisat
* 1930—1990: *Ei osallistunut.*
* 1994—2022: *Ei selviytynyt karsinnoista.*

### EM-kisat
* 1960—1988: *Ei osallistunut.*
* 1992—2020: *Ei selviytynyt karsinnoista.*

## Entisiä pelaajia
* Massimo Bonini
* Marco Fabiani
* Mirco Gennari
* Davide Gualtieri
* Marco Macina

## Lähteet

## Aiheesta muualla
* San Marinon jalkapalloliitto
* Ottelutilastot
* Pelaajatilastoja
Attribuutti (lauseenjäsen)

Vanhan formalistisen käsityksen mukaan **attribuutti** on lauseenjäsen, jonka tehtävä on toimia substantiivin välittömänä määritteenä. Attribuutti tarkentaa, millainen substantiivi on tai mitä ominaisuuksia siihen liittyy. Attribuutit voidaan jakaa **adjektiiviattribuutteihin**, **appositioattribuutteihin** ja **attributiiveihin**.

Iso suomen kielioppi ei nimeä enää lauseenjäsentä nimeltä attribuutti, vaan substantiivin täydennykset ja määritteet lasketaan kuuluviksi substantiivi- eli nominaalilausekkeeseen (**NP** = *nominal phrase*).

## Adjektiiviattribuutti

Adjektiiviattribuutti on nimensä mukaisesti adjektiivi tai adjektiivisesti käytetty sana, jonka sija tai luku on yleensä sama kuin pääsanalla. Esimerkkeinä voidaan mainita seuraavia ilmauksia, joissa adjektiiviattribuutti lihavoituna:

***Varakkaiden** ihmisten **suuret** taskut houkuttelevat varkaita.
*Ilman **tätä suurta** apua olisin epäonnistunut.

## Appositio- eli substantiiviattribuutti

Appositioattribuutti on substantiivi tai substantiivinen pronomini, joka on pääsanansa yhteydessä taipumattomana tai sen kanssa samassa sijassa ja luvussa. Näitä ovat esimerkiksi nimen yhteydessä käytetyt arvonimet. Esimerkkejä:

***Kenraali** Lahtela oli hyvin tyytyväinen **asevelvollisen** Meikä Mattilan toimiin. (-nen-loppuinen attribuutti yleensä taipuu.)
***Syytettyä** Kuljulaa kuulusteltiin.

## Genetiiviattribuutti

Genetiiviattribuutti on substantiivi tai substantiivinen sana, joka ei ole nominatiivissa eikä kongruoi pääsanansa kanssa.Esimerkkejä:

***Pojan** kirja kertoi koirista.
***Maantien** reunalla kasvoi kukkia.
***Toimitusjohtajan** poika osti kaksitoista kiloa luumuja.

## Lähteet
*  
* ISK = 

### Viitteet